Bethal water gerantsoeneer | Die Vryburger
Rand Water Raad het water voorsiening aan die Bethal munisipaliteit gerantsoeneer weens hul agterstallige skuld.
Slegs 40% van die normale kwota water word tans gelewer tot ongerief van die inwoners van die dorp.
Govan Mbeki en Victor Khanye munisipaliteite word geraak weens R160 miljoen se skuld wat agterstallig is. Leer ken jou kind só | Maroela Media
Hoe goed ken jy jou kind se hart? Hoeveel gehalte is daar werklik aan die tyd wat jy saam jou kinders spandeer? Weet jy wat hom bangmaak of wat hy eendag graag wil word?
ŉ Kreatiewe juffrou in Amerika het ŉ glasbottel met verskillende vrae saam met die kinders in haar klas huis toe gestuur sodat dié soort vrae saans om die etenstafel gevra kan word. Dié bottel het een van die ma’s geïnspireer om die konsep nog verder te vat en so is die “Key Jar” gebore.
Dié ma sê hierdie vrae het haar gesin se lewe só beïnvloed dat selfs haar tienerkind wou deelneem.
Die “Key Jar” het 48 vrae wat in drie vlakke verdeel word: Die eerste vlak vra dat die kind na homself kyk, byvoorbeeld: “Wat was jou eerste gedagte toe jy vanoggend wakker word?” Die tweede vlak kyk na sy portuurgroep, met vrae soos byvoorbeeld: “Wie in jou klas lyk eensaam?” Die derde vlak fokus op die wêreld, byvoorbeeld: “Watter uitdagings beleef die wêreld vandag?”
Mense wil geken word, hulle wil hê jy moet uitvra oor hul lewens en wat hulle oor sekere dinge dink. Die “Key Jar” is ŉ goeie manier om jou kind te leer ken en hulle die vaardighede te leer om hulself te leer ken.
Lees gerus die volledige storie hier.